# **Informácia pre verejnosť podľa § 24 ods. 1 a oznámenie o predložení zámeru podľa § 23 ods. 1) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“).**

1. Ministerstvo životného prostredia SR, Námestie Ľ. Štúra 1, 812 35 Bratislava,oznamuje verejnosti, že navrhovaná činnosť **„Modernizácia železničnej trate Bratislava hl. st. – Kúty – Lanžhot CZ, úsek trate Devínska Nová Ves (mimo) – Kúty – Lanžhot CZ“** podlieha povinnému hodnoteniu podľa § 18 ods. 1, písm. a) zákona.

|  |  |
| --- | --- |
| **Príslušný orgán** | Ministerstvo životného prostredia SR  Odbor posudzovania vplyvov na životné prostredie  Námestie Ľ. Štúra 1  812 35 Bratislava |
| **Názov navrhovanej činnosti** | Modernizácia železničnej trate Bratislava hl. st. – Kúty – Lanžhot CZ, úsek trate Devínska Nová Ves (mimo) – Kúty – Lanžhot CZ |
| **Miesto realizácie** | Kuklov, Bratislava - Záhorská Bystrica, Plavecký Štvrtok, Láb, Malacky, Zohor, Borský Svätý Jur, Moravský Svätý Ján, Stupava, Kúty, Čáry, Bratislava - Devínska Nová Ves, Sekule, Veľké Leváre, Závod, Brodské, Bratislava |
| **Predmet činnosti** | Modernizácia technickej infraštruktúry železničnej trate. |
| **Navrhovateľ** | Železnice Slovenskej republiky, Klemensova 8, 813 61 Bratislava, zastúpený spoločnosťou REMING CONSULT a. s., Trnavská cesta 27, 831 04 Bratislava 3 |

1. Ministerstvo životného prostredia Slovenskej republiky, odbor posudzovania vplyvov na životné prostredie ako príslušný orgán štátnej správy podľa § 1 a § 2 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 54 ods. 2 písm. k) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov oznamuje, že sa začalo správne konanie vo veci posudzovania predpokladaných vplyvov na životné prostredie dňom **12. 10. 2016** doručením zámeru navrhovateľom.
2. Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
3. Druh požadovaného povolenia pre realizáciu navrhovanej činnosti alebo jej zmeny:

Povolenia podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

1. Neuvádzame.
2. Relevantné informácie sú sprístupnené v Informačnom systéme EIA/SEA na adrese: www.enviroportal.sk.

Podľa § 23 odseku 3 zákona dotknutá obec do troch pracovných dní od doručenia zámeru informuje o ňom verejnosť na úradnej tabuli obce a zároveň oznámi, kde a kedy možno do zámeru nahliadnuť, v akej lehote môže verejnosť podávať pripomienky a miesto, kde sa môžu pripomienky podávať. Zámer musí byť verejnosti sprístupnený najmenej po dobu **21 dní** od zverejnenia informácie o jeho doručení.

1. Verejnosť môže doručiť svoje písomné stanovisko k zámeru príslušnému orgánu do **21 dní** od zverejnenia zámeru na webovom sídle ministerstva alebo od zverejnenia oznámenia podľa § 23 odseku 3 na adresu:

**Ministerstvo životného prostredia SR**

**Odbor posudzovania vplyvov na životné prostredie**

**Námestie Ľ. Štúra 1**

**812 35 Bratislava**

Písomné stanovisko sa považuje za doručené, aj keď bolo v určenej lehote doručené dotknutej obci.

|  |  |
| --- | --- |
| **Povoľujúci orgán** | Ministerstvo dopravy, výstavby a regionálneho rozvoja Slovenskej republiky, Sekcia železničnej dopravy a dráh, Odbor dráhový stavebný úrad, Námestie slobody č. 6, 810 05 Bratislava  Stavebné úrady dotknutých obcí |

1. Ministerstvo životného prostredia SR oznamuje, že podľa § 33 ods. 2 správneho poriadku účastníci konania a zúčastnené osoby majú možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Do spisu je možné nahliadnuť (robiť z neho kópie, odpisy a výpisy) na MŽP SR.
2. Rozklad proti záverečnému stanovisku, ktoré bude výsledkom povinného hodnotenia, je možné podať na Ministerstvo životného prostredia Slovenskej republiky, Námestie Ľudovíta Štúra 1, 812 35 Bratislava, v lehote do 15 dní odo dňa oznámenia doručením písomného vyhotovenia záverečného stanoviska účastníkovi konania.

V prípade verejnosti podľa § 24 ods. 4 zákona sa za deň doručenia záverečného stanoviska považuje pätnásty deň zverejnenia záverečného stanoviska príslušným orgánom podľa § 37 ods. 7 v Informačnom systéme EIA/SEA na adrese: www.enviroportal.sk.

Toto záverečné stanovisko je preskúmateľné súdom podľa zákona č. 162/2015 Z. z. Správny súdny poriadok po vyčerpaní riadnych opravných prostriedkov, ktoré sa preň pripúšťajú.

Proti záverečnému stanovisku MŽP SR č. 2264/2017- 1.7 zo dňa 19. 02. 2018 bol podaný rozklad a vec bude postúpená na Osobitnú komisiu ministra životného prostredia Slovenskej republiky pre konanie vo veciach rozkladov.